**ЕРЕЖЕ
Астана қаласы журналистері арасында сыбайлас жемқорлыққа қарсы тақырыптағы ең үздік журналистік жұмыстарға арналған байқау**

**1. Жалпы ережелер**

1.1. Осы Ереже Астана қаласы журналистері арасында сыбайлас жемқорлыққа қарсы тақырыптағы ең үздік журналистік жұмыстарға арналған байқауды (бұдан әрі – Байқау) өткізу шарттарын, тәртібін және мерзімдерін анықтайды.
1.2. Байқауды ұйымдастырушылар:

* Астана қаласының Ішкі саясат басқармасы мемлекеттік мекемесі;
* ҚР Сыбайлас жемқорлыққа қарсы іс-қимыл агенттігінің Астана қаласы бойынша департаменті (Сыбайлас жемқорлыққа қарсы қызмет);
* Қарағанды облысының жастар мен балалар ұйымдарының одағы жастар қоғамдық бірлестігі.

**2. Байқаудың мақсаты мен міндеттері**

2.1. Байқаудың негізгі мақсаты – Астана қаласы тұрғындарының сыбайлас жемқорлыққа қарсы қоғамдық санасын қалыптастыру және жемқорлыққа төзбеушілік атмосферасын нығайту.

2.2. Байқаудың міндеттері:

* Сыбайлас жемқорлыққа қарсы күрес мәселелерін насихаттап жүрген журналистерді қолдау және танымал ету.
* Қоғамның сыбайлас жемқорлық тақырыбына қызығушылығын арттыру.
* Қоғамда адалдықты, ашықтықты және заңдылықты насихаттау.

**3. Қатысу шарттары**

3.1. Байқауға 2025 жылы жарияланған жұмыстардың авторы болып табылатын Астана қаласы журналистері қатыса алады.
3.2. Қатысу үшін өтінімді astana.konkurs2024@mail.ru электронды поштасына жолдау қажет. Өтінімге келесі мәліметтер кіруі тиіс:

* Қатысушының аты-жөні;
* Байланыс деректері (телефон, email);
* Жұмыс орны;
* Жарияланған материалдарға сілтемелер (2025 жылдың материалдары).

**4. Байқау мерзімдері**

4.1. Өтінімдерді қабылдау 2025 жылғы 28 сәуірден бастап 30 мамырға дейін жүргізіледі.
4.2. Қорытынды шығару және жеңімпаздарды жариялау маусым айында өтеді (нақты күні мен уақытын ұйымдастырушылар қосымша хабарлайды).

**5. Байқауды өткізу тәртібі**

5.1. Байқау екі кезеңнен тұрады:

* Бірінші кезең – өтінімдерді қабылдау және тіркеу.
* Екінші кезең – жұмыстарды бағалау және үздіктерді анықтау.

5.2. Жұмыстар келесі критерийлер бойынша бағаланады:

* Тақырыптың өзектілігі мен маңыздылығы.
* Сыбайлас жемқорлық проблематикасын терең ашу.
* Қолжетімділік және жаңашылдық.
* Материалдың түсініктілігі және қолжетімділігі.

**6. Марапаттар мен сыйақылар**

6.1. Байқау жеңімпаздарына ақшалай сыйақылар беріледі:

* 1-орын үшін – 150 000 теңге.
* 2-орын үшін – 100 000 теңге.
* 3-орын үшін – 50 000 теңге.
6.2. Жеңімпаздарды марапаттау Байқауды ұйымдастырушылар өткізетін ресми салтанатты рәсімде өтеді.

**7. Қорытынды ережелер**

7.1. Ұйымдастырушылар Байқаудың мерзімдері мен шарттарын өзгерту құқығын өзінде қалдырады, бұл туралы қосымша хабарланады.
7.2. Байқауға қатысу осы Ереженің шарттарымен келісуді білдіреді.
7.3. Ережеде қаралмаған мәселелерді ұйымдастырушылар жұмыс тәртібімен шеше алады.